№ КГД-15-3-12/685-ВН от 13.01.2026

|  |
| --- |
| Бұйрықпен бекітілген |

### Өсімпұлдар мен айыппұлдар сомасын есептен шығару қағидалары

**1-тарау. Жалпы ережелер**

1. Осы Өсімпұлдар мен айыппұлдар сомасын есептен шығару қағидалары (бұдан әрі – Қағидалар) «Қазақстан Республикасы Қаржы министрлігі туралы» Қазақстан Республикасы Үкіметінің 2008 жылғы   
24 сәуірдегі № 387 қаулысымен бекітілген ереженің 15-тармағының 7) тармақшасына сәйкес, сондай-ақ макроэкономикалық тұрақтылықты қамтамасыз ету және экономикалық реформалардың жағымсыз салдарын жеңілдету мақсатында әзірленді және Қазақстан Республикасының Әкімшілік құқық бұзушылық туралы кодексіне (бұдан әрі – ӘҚБтК) сәйкес салынған, қосылған құн салығы бойынша төлеуші ретінде тіркеуге тұрмаған кезеңде,   
2026 жылғы 1 қаңтарға дейін жасалған айналымдар үшін салынған айыппұл сомасын, сондай-ақ микро және шағын кәсіпкерлік субъектілері 2026 жылғы   
1 қаңтар мен 31 наурыз аралығында Қазақстан Республикасының Салық кодексіне сәйкес белгіленген және 2026 жылғы 1 қаңтардағы жағдай бойынша есепте тұрған салықтар және бюджетке төленетін басқа да міндетті төлемдер бойынша берешек сомасын толық төлеген жағдайда төмендегі сомаларды есептен шығару тәртібін айқындайды:

1) 2026 жылғы 1 қаңтардағы жағдай бойынша салық төлеушінің жеке шотында есепте тұрған өсімпұл сомасы, сондай-ақ 2026 жылғы 1 қаңтардан бастап оны төлеген күнді қоса алғанға дейінгі кезеңде есептелген өсімпұл, берешек төленген салық және бюджетке төленетін басқа да міндетті төлем түрі бойынша;

      2) ӘҚБтК-ке сәйкес салық салу саласындағы құқық бұзушылықтар үшін салынған және 2026 жылғы 1 қаңтардағы жағдай бойынша салық төлеушінің жеке шотында есепте тұрған айыппұл сомасы, берешек төленген салық және бюджетке төленетін басқа да міндетті төлем түрі бойынша;

3) 2026 жылғы 1 қаңтардағы жағдай бойынша төлеу мерзімі Қазақстан Республикасының салық заңнамасына және Қазақстан Республикасының оңалту және банкроттық туралы заңнамасына сәйкес өзгертілген салық және бюджетке төленетін басқа да міндетті төлемдер бойынша салық міндеттемесі 2026 жылғы   
1 сәуірге дейін толық көлемде орындалған жағдайда есептен шығарылатын өсімпұлдар мен айыппұлдар.

2. Осы Қағидалардың ережелері 2026 жылғы 1 қаңтардағы жағдай бойынша микро және шағын кәсіпкерлік субъектілері болып табылатын және әкімшілік жаза қолдану туралы қаулыларды орындамаған тұлғаларға қолданылады.

3. Осы Қағидалардың 1-тармағында көрсетілген сомаларды есептен шығару өсімпұлдар мен айыппұлдар сомасын жеке шоттан есептен шығару жөніндегі комиссия (бұдан әрі – Комиссия) жүргізген жеке шоттарды түгендеу нәтижелері бойынша жүзеге асырылады.

4. Комиссия осы Қағидалар қолданысқа енгізілген күннен бастап 2 (екі) жұмыс күні ішінде салық төлеушілердің жеке шоттары жүргізілетін жер бойынша мемлекеттік кірістер органы арқылы құрылады.

Комиссияның құрамына мынадай лауазымды тұлғалар енгізіледі:

1. салық төлеушілердің есебін және жеке шоттарын жүргізуге жауапты тұлғалар;
2. салық төлеушілерді тіркеуге жауапты тұлғалар;
3. берешекпен жұмысқа жауапты тұлғалар;
4. әкімшілік құқық бұзушылықтар туралы істерді қарауға құқығы бар тұлғалар;
5. салықтық аудитке жауапты тұлғалар;
6. қосылған құн салығын әкімшілендіруге жауапты тұлғалар;
7. дәрменсіз борышкерлермен жұмысқа жауапты тұлғалар;
8. заң қызметінің лауазымды тұлғалары.

Комиссияны мемлекеттік кірістер органының басшысы немесе мемлекеттік кірістер органы басшысының орынбасары болып табылатын төраға басқарады.

5. Жеке шоттарды түгендеу Комиссия құрылған күннен бастап 2026 жылғы 31 наурызға дейін жүргізіледі және 2026 жылғы 1 қаңтардағы жағдай бойынша жеке шотта есепте тұрған берешек сомасын толық төлеген, оның ішінде Қазақстан Республикасы Салық кодексінің 122-бабына сәйкес есепке жатқызу арқылы төлеген салық төлеушілерді іріктеуді қамтиды, сондай-ақ ӘҚБтК-нің   
275-бабының бесінші бөлігіне сәйкес қосылған құн салығы бойынша төлеуші ретінде тіркеуге тұрмаған кезеңде, 2026 жылғы 1 қаңтарға дейін жасалған айналымдар үшін әкімшілік жаза қолдану туралы қаулыларды орындамаған салық төлеушілерді қамтиды.

6. 2026 жылғы 1 қаңтардағы жағдай бойынша салық төлеушінің жеке шотында есепте тұрған сома мынадай тәртіппен айқындалады:

1) берешек бойынша – салық және бюджетке төленетін басқа да міндетті төлем сомасы ретінде:

2026 жылғы 1 қаңтардағы жағдай бойынша салық төлеушінің жеке шотында «Есеп айырысулар сальдосы (берешек (–) немесе артық төлем (+))» бағанында көрсетілген сома;

салықтық тексеру нәтижелері бойынша есептелген және салық төлеушінің жеке шотында «Есептелді» бағанында көрсетілген, төлеу мерзімі  
«Төлеу мерзімі» бағанында 2026 жылғы 1 қаңтарға дейін белгіленген сома;

салық төлеуші қосымша салық есептілігін ұсыну арқылы есептеген және «Төлеу мерзімі» бағанында 2026 жылғы 1 қаңтарға дейін көрсетілген сома;

2) өсімпұл бойынша – өсімпұл сомасы ретінде:

2026 жылғы 1 қаңтардағы жағдай бойынша салық төлеушінің жеке шотында «Өсімпұл сальдосы (+, –)» бағанында көрсетілген сома;

салықтық тексеру нәтижелері бойынша есептелген және салық төлеушінің жеке шотында «Өсімпұл есептелді» бағанында көрсетілген, төлеу мерзімі «Төлеу мерзімі» бағанында 2026 жылғы 1 қаңтарға дейін белгіленген өсімпұл сомасы;

қосымша салық есептілігі бойынша салықты және (немесе) бюджетке төленетін басқа да міндетті төлемдерді уақтылы төлемегені үшін есептелген,  
«Өсімпұл есептелді» бағанында көрсетілген және 2026 жылғы 1 қаңтардағы жағдай бойынша төленбеген өсімпұл сомасы;

3) айыппұл бойынша – берешек өтелген салық және бюджетке төленетін басқа да міндетті төлем түрі бойынша салық төлеушінің жеке шотында көрсетілген айыппұл сомасы ретінде:

2026 жылғы 1 қаңтардағы «Айыппұл сальдосы (+, –)» бағанында көрсетілген айыппұл сомасы;

салықтық тексеру нәтижелері бойынша салынған және есептелген салық және бюджетке төленетін басқа да міндетті төлем сомасы «Есептелді» бағанында көрсетілген, төлеу мерзімі «Төлеу мерзімі» бағанында 2026 жылғы 1 қаңтарға дейін белгіленген айыппұл сомасы.

### 2-тарау. Өсімпұлдар мен айыппұлдар сомасын есептен шығару тәртібі

**Параграф 1. 2026 жылғы 1 қаңтардағы жағдай бойынша салық төлеушінің жеке шотында есепте тұрған өсімпұл сомасын, сондай-ақ 2026 жылғы   
1 қаңтардан бастап оны төлеген күнді қоса алғанға дейінгі кезеңде есептелген өсімпұлды есептен шығару тәртібі**

7. Осы Қағидалардың 4-тармағында көрсетілген түгендеу нәтижелері бойынша 2026 жылғы 1 қаңтардан бастап 2026 жылғы 31 наурызға дейінгі кезеңде 2026 жылғы 1 қаңтардағы жағдай бойынша жеке шотта есепте тұрған берешек сомасын толық көлемде төлеген және көрсетілген күнге жеке шотында өсімпұл бойынша берешегі болған салық төлеушілер анықталған жағдайда, мемлекеттік кірістер органы түгендеу аяқталған күннен бастап 3 (үш) жұмыс күнінен кешіктірмей осы Қағидаларға 1-қосымшаға сәйкес нысан бойынша берешек сомасы толық төленген жағдайда өсімпұл сомасын есептен шығару туралы шешім (бұдан әрі – өсімпұл сомасын есептен шығару туралы шешім) қабылдайды.

Өсімпұл сомасын есептен шығару туралы шешімге Комиссия төрағасы мен Комиссия мүшелері қол қояды.

8. Есептен шығаруға 2026 жылғы 1 қаңтардағы жағдай бойынша салық төлеушінің жеке шотында есепте тұрған өсімпұл сомасы, сондай-ақ 2026 жылғы 1 қаңтардан бастап берешек толық өтелген күнді қоса алғанға дейінгі кезеңде төленген берешек сомасына есептелген өсімпұл жатады. Бұл ретте өсімпұл сомасы берешек төленген салық және бюджетке төленетін басқа да міндетті төлем түрі бойынша есептен шығарылады.

9. Жеке тұлғаның салық берешегі бойынша қалыптасқан өсімпұл сомалары есептен шығарылуға жатпайды.

10. Өсімпұл сомасын есептен шығару туралы шешім қабылданғанға дейін мемлекеттік кірістер органы салықтық әкімшілендірудің ақпараттық жүйесінде берешек төленген салық және бюджетке төленетін басқа да міндетті төлем түрі бойынша өсімпұлды толық қайта есептеу режимін іске қосады.

11. Өсімпұл сомасын есептен шығару туралы шешім қабылданған күннен бастап 3 (үш) жұмыс күнінен кешіктірмей Комиссия шешімде көрсетілген өсімпұл сомасын есептен шығаруды жүзеге асырады.

    Өсімпұл сомасын есептен шығару салық төлеушінің жеке шотындағы «Өсімпұл бойынша есеп айырысулар» – «Есептелді (азайтылды)» бағандарында есептен шығаруға жататын өсімпұл сомасын «минус» белгісімен көрсету арқылы жүргізіледі, сондай-ақ «Операцияның мазмұны және жазба (енгізу) жүргізілетін құжат» бағанында мынадай жазба көрсетіледі:

«Салық төлеушінің жеке шотынан өсімпұл сомасын есептен шығару туралы № \_\_\_ шешім, «\_» \_\_\_\_\_\_\_\_\_\_ 20 жыл».

**Параграф 2. Қазақстан Республикасының Әкімшілік құқық бұзушылық туралы кодексіне сәйкес салық салу саласындағы құқық бұзушылықтар үшін салынған және 2026 жылғы 1 қаңтардағы жағдай бойынша салық төлеушінің жеке шотында есепте тұрған айыппұл сомасын, сондай-ақ қосылған құн салығы бойынша төлеуші ретінде тіркеуге тұрмаған кезеңде 2026 жылғы 1 қаңтарға дейін жасалған айналымдар үшін салынған айыппұлды есептен шығару тәртібі**

12. Осы Қағидалардың 4-тармағында көрсетілген түгендеу нәтижелері бойынша 2026 жылғы 1 қаңтардан бастап 2026 жылғы 31 наурызға дейінгі кезеңде 2026 жылғы 1 қаңтардағы жағдай бойынша жеке шотында есепте тұрған берешек сомасын толық көлемде төлеген және көрсетілген күнге жеке шотында айыппұл бойынша берешегі болған салық төлеушілер, сондай-ақ ӘҚБтК 275-бабының бесінші бөлігіне сәйкес қосылған құн салығы бойынша төлеуші ретінде тіркеуге тұрмаған кезеңде 2026 жылғы 1 қаңтарға дейін жасалған айналымдар үшін әкімшілік жаза қолдану туралы қаулыларды орындамаған салық төлеушілер анықталған жағдайда, мемлекеттік кірістер органы түгендеу аяқталған күннен бастап 3 (үш) жұмыс күнінен кешіктірмей осы Қағидаларға 2-қосымшаға сәйкес нысан бойынша айыппұл сомасын есептен шығару туралы шешім (бұдан әрі – айыппұл сомасын есептен шығару туралы шешім) қабылдайды.

Айыппұл сомасын есептен шығару туралы шешімге Комиссия төрағасы мен Комиссия мүшелері қол қояды.

13. Әкімшілік құқық бұзушылық туралы істерді қарауға уәкілетті лауазымды адамдар Комиссия ұсынған айыппұл сомасын есептен шығару туралы шешімді ескере отырып, 3 (үш) жұмыс күні ішінде әкімшілік жаза қолдану туралы қаулылардың орындалуын тоқтатады және әкімшілік жаза қолдану туралы қаулының орындалуын тоқтату туралы қаулы шығару арқылы салық төлеушілерді әкімшілік жазаны орындаудан босатады.

14. Әкімшілік айыппұл салу туралы қаулылардың орындалуы тоқтатылған және әкімшілік жазаны орындаудан босатылған салық төлеушілердің тізбесі осы Қағидаларға 4-қосымшаға сәйкес нысан бойынша жасалады және қаулылардың орындалуы тоқтатылған күннен бастап 3 (үш) жұмыс күнінен кешіктірмей салық төлеушілердің есебін және жеке шоттарын жүргізуге жауапты мемлекеттік кірістер органының құрылымдық бөлімшесіне айыппұл бойынша берешек сомаларын жеке шоттардан есептен шығару үшін беріледі.

15. ӘҚБтК сәйкес салық салу саласындағы құқық бұзушылықтар үшін салынған және 2026 жылғы 1 қаңтардағы жағдай бойынша салық төлеушінің жеке шотында есепте тұрған айыппұл сомасы берешек төленген салық және бюджетке төленетін басқа да міндетті төлем түрі бойынша есептен шығарылады.

Қазақстан Республикасының ӘҚБтК 275-бабының бесінші бөлігіне сәйкес қосылған құн салығы бойынша төлеуші ретінде тіркеуге тұрмаған кезеңде,   
2026 жылғы 1 қаңтарға дейін жасалған айналымдар үшін салынған айыппұл сомасы әкімшілік жаза қолдану туралы орындалмаған қаулылар бойынша есептен шығарылады.

16. Айыппұл сомасын есептен шығару салық төлеушінің жеке шотындағы  
«Айыппұлдар бойынша есеп айырысулар» – «Есептелді (азайтылды)» бағандарында есептен шығаруға жататын айыппұл сомасын «минус» белгісімен көрсету арқылы жүргізіледі, сондай-ақ «Операцияның мазмұны және жазба (енгізу) жүргізілетін құжат» бағанында мынадай жазба көрсетіледі:

«Әкімшілік жаза қолдану туралы қаулының орындалуын тоқтату туралы қаулы, «\_» \_\_\_\_\_\_\_\_\_\_ 20 жыл».

17. 2026 жылғы 1 сәуірге дейін әкімшілік жаза қолдану туралы қаулыда көрсетілген айыппұл сомасы ішінара төленген жағдайда, есептен шығаруға айыппұлдың қаулыда көрсетілген сомасы мен 2026 жылғы 1 сәуірге дейін төленген сома арасындағы айырма жатады.

**Параграф 3. Қазақстан Республикасының салық заңнамасына және Қазақстан Республикасының оңалту және банкроттық туралы заңнамасына сәйкес 2026 жылғы 1 қаңтардағы жағдай бойынша төлеу мерзімі өзгертілген салықты және бюджетке төленетін басқа да міндетті төлемді төлеу жөніндегі салықтық міндеттемені салық төлеуші мерзімінен бұрын толық көлемде орындаған жағдайда өсімпұлдар мен айыппұлдар сомасын есептен шығару.**

18. 2026 жылғы 1 қаңтардағы жағдай бойынша Қазақстан Республикасының салық заңнамасына сәйкес төлеу мерзімі өзгертілген салық және бюджетке төленетін басқа да міндетті төлемдер бойынша салықтық міндеттемені салық төлеуші мерзімінен бұрын толық көлемде орындаған жағдайда, салық төлеуші мемлекеттік кірістер органына өсімпұл сомасын есептен шығару туралы еркін нысанда өтініш береді.

Сондай-ақ 2026 жылғы 1 қаңтардағы жағдай бойынша төлеу мерзімі өзгертілген және мерзімінен бұрын толық өтелген салықтық міндеттеме сомасына 2026 жылғы 1 қаңтардан бастап оны төлеген күнді қоса алғанға дейінгі кезеңде есептелген өсімпұл сомасы Қазақстан Республикасының Салық кодексінің   
132-бабының 3-тармағында көзделген жағдайларды қоспағанда, есептен шығарылуға жатады.

Бұл ретте өсімпұл сомасы негізгі берешек төленген салық және бюджетке төленетін басқа да міндетті төлем түрі бойынша есептен шығарылады.

Мемлекеттік кірістер органы салықтық міндеттеменің мерзімінен бұрын толық көлемде орындалғанын растаған жағдайда, өтініш түскен күннен бастап   
5 (бес) жұмыс күні ішінде өсімпұл сомасын есептен шығару туралы шешім қабылдайды.

Өсімпұл сомасын есептен шығару осы Қағидалардың 11-тармағында белгіленген тәртіппен жүзеге асырылады.

Салық төлеушінің өтініші бойынша қабылданған шешім Қазақстан Республикасының Әкімшілік рәсімдік-процестік кодексінде белгіленген тәртіппен жіберіледі.

19. «Оңалту және банкроттық туралы» Қазақстан Республикасының Заңына сәйкес, сондай-ақ сот актісі негізінде төлеу мерзімі өзгертілген салық және бюджетке төленетін басқа да міндетті төлемдер бойынша салықтық міндеттемені салық төлеуші мерзімінен бұрын толық көлемде орындаған жағдайда, салық төлеуші мемлекеттік кірістер органына өсімпұл және (немесе) айыппұл сомасын есептен шығару туралы еркін нысанда өтініш береді.

Салықтық міндеттеменің мерзімінен бұрын толық көлемде орындалғаны расталған жағдайда, мемлекеттік кірістер органы өтініш түскен күннен бастап   
3 (үш) жұмыс күні ішінде өсімпұл және (немесе) айыппұл сомасын есептен шығару туралы шешім қабылдайды, ал уәкілетті лауазымды адамдар 3 (үш) жұмыс күні ішінде әкімшілік жаза қолдану туралы қаулылардың орындалуын тоқтатады және әкімшілік жаза қолдану туралы қаулының орындалуын тоқтату туралы қаулы шығару арқылы салық төлеушілерді әкімшілік жазаны орындаудан босатады.

Өсімпұл сомасын есептен шығару осы Қағидалардың 11-тармағында белгіленген тәртіппен жүзеге асырылады.

Айыппұл сомасын есептен шығару осы Қағидалардың 16-тармағында белгіленген тәртіппен жүзеге асырылады.

Салық төлеушінің өтініші бойынша қабылданған шешім Қазақстан Республикасының Әкімшілік рәсімдік-процестік кодексінде белгіленген тәртіппен жіберіледі.

**Параграф 5. Берешек сомасын төлеу шартымен өсімпұлдар мен айыппұлдар сомасын есептен шығару туралы есепті ұсыну тәртібі**

20. Облыстар, республикалық маңызы бар қалалар және астана бойынша мемлекеттік кірістер департаменттері есепті айдан кейінгі айдың 10-ынан кешіктірмей ай сайын Қазақстан Республикасы Қаржы министрлігінің Мемлекеттік кірістер комитетіне осы Қағидаларға 4-қосымшаға сәйкес нысан бойынша берешек сомасын төлеу шартымен өсімпұлдар мен айыппұлдар сомасын есептен шығару туралы есепті ұсынады.

Бұл ретте қорытынды есеп 2026 жылғы 10 сәуірден кешіктірмей ұсынылады.

|  |  |
| --- | --- |
|  | 1-қосымша  Өсімпұлдар мен айыппұлдар сомасын есептен шығару қағидаларына |
|  | нысан |

**Берешек сомасын төлеу шартымен өсімпұл сомасын есептен шығару туралы № \_\_\_\_ шешім**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мемлекеттік кірістер органының атауы) | «\_\_\_» \_\_\_\_\_\_\_\_\_ 20\_\_ жыл |

2026 жылғы 1 қаңтардағы жағдай бойынша жеке шотта есепте тұрған берешек сомасының толық көлемде төленуін ескере отырып, 2026 жылғы   
1 қаңтардағы жағдай бойынша жеке шотта есепте тұрған өсімпұл сомасын, сондай-ақ көрсетілген берешек сомасына 2026 жылғы 1 қаңтардан бастап оны төлеген күнді қоса алғанға дейінгі кезеңде есептелген өсімпұл сомасын төменде көрсетілген салық төлеушілер бойынша есептен шығару:

теңге

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Салық төлеушінің жеке сәйкестендіру нөмірі (бизнес-сәйкестендіру нөмірі) | Салық төлеушінің атауы | Бюджеттік сыныптама коды | 2026 жылғы 1 қаңтардағы жағдай бойынша есепте тұрған берешек сомасы | 2026 жылғы 1 қаңтардағы жағдай бойынша жеке шотта есепте тұрған өсімпұл сомасы | Берешек сомасының толық өтелген күні | 2026 жылғы 1 қаңтардан бастап оны төлеген күнді қоса алғанға дейінгі кезеңде берешек сомасына есептелген өсімпұл сомасы | Өсімпұлды толық қайта есептеу нәтижесінде түзету сомасы | Есептен шығаруға жататын өсімпұл сомасы (6-баған + 8-баған + 9-баған) |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  | Итого | Х | Х |  |  | Х |  |  |  |

Мемлекеттік кірістер органының басшысы

(басшының орынбасары) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)  
Комиссия мүшелері \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)

|  |  |
| --- | --- |
|  | 2-қосымша  Өсімпұлдар мен айыппұлдар сомасын есептен шығару қағидаларына |
|  | нысан |

**Айыппұл сомасын есептен шығару туралы № \_\_\_\_ шешім**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мемлекеттік кірістер органының атауы) | «\_\_\_» \_\_\_\_\_\_\_\_\_ 20\_\_ жыл |

2026 жылғы 1 қаңтардағы жағдай бойынша жеке шотта есепте тұрған берешек сомасының толық көлемде төленуін, сондай-ақ Қазақстан Республикасының Әкімшілік құқық бұзушылық туралы кодексінің 275-бабының бесінші бөлігіне сәйкес қосылған құн салығы бойынша төлеуші ретінде тіркеуге тұрмаған кезеңде, 2026 жылғы 1 қаңтарға дейін жасалған айналымдар үшін әкімшілік жаза қолдану туралы қаулыларды орындамаған салық төлеушілерді ескере отырып, төменде көрсетілген салық төлеушілер бойынша айыппұл сомасын есептен шығару:

теңге

|  |  |  |  |  |  |  |  |
| --- | --- | --- | --- | --- | --- | --- | --- |
| № | Салық төлеушінің жеке сәйкестендіру нөмірі (бизнес-сәйкестендіру нөмірі) | Салық төлеушінің атауы | Бюджеттік сыныптама коды | Бюджеттік сыныптама коды 2026 жылғы 1 қаңтардағы жағдай бойынша есепте тұрған берешек сомасы (берешек сомасын төлеу шартымен айыппұлды есептен шығару кезінде толтырылады) | 2026 жылғы 1 қаңтардағы жағдай бойынша жеке шотта есепте тұрған айыппұл сомасы | Берешек сомасының толық өтелген күні (берешек сомасын төлеу шартымен айыппұлды есептен шығару кезінде толтырылады) | Есептен шығаруға жататын айыппұл сомасы |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  | Итого | Х | Х |  |  | Х |  |

Мемлекеттік кірістер органының басшысы

(басшының орынбасары) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)  
Комиссия мүшелері \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)

|  |  |
| --- | --- |
|  | 3-қосымша  Өсімпұлдар мен айыппұлдар сомасын есептен шығару қағидаларына |
|  |  |

нысан

**Әкімшілік айыппұл салу туралы қаулылардың орындалуы тоқтатылған және әкімшілік жазаны орындаудан босатылған салық төлеушілердің тізбесі**

**«» \_\_\_\_\_\_\_\_\_\_ 20\_\_ жылдан «» \_\_\_\_\_\_\_\_\_\_ 20\_\_ жылға дейінгі кезең үшін**

      теңге

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| № п/п | Салық төлеушінің жеке сәйкестендіру нөмірі (бизнес-сәйкестендіру нөмірі) | Салық төлеушінің атауы | Әкімшілік айыппұл салу туралы қаулы | | Бюджеттік сыныптама коды | 2026 жылғы 1 қаңтардағы жағдай бойынша жеке шотта есепте тұрған берешек сомасы (берешек сомасын төлеу шартымен айыппұлды есептен шығару кезінде толтырылады) | 2026 жылғы 1 қаңтардағы жағдай бойынша айыппұл бойынша берешек сомасы | 2026 жылғы 1 қаңтардағы жағдай бойынша есепте тұрған берешек сомасының толық өтелген күні (берешек сомасын төлеу шартымен айыппұлды есептен шығару кезінде толтырылады) | Әкімшілік жаза қолдану туралы қаулының орындалуын тоқтату туралы қаулы | |
| күні | № | күні | № |
|  |  |  |  |  |  |  |  |  |  |  |
| 1 | 2 | 3 | 4 | 5 | 6 | 7 | 8 | 9 | 10 | 11 |

Мемлекеттік кірістер органының басшысы

(басшының орынбасары) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)  
Комиссия мүшелері \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)

|  |  |
| --- | --- |
|  | 4-қосымша  Өсімпұлдар мен айыппұлдар сомасын есептен шығару қағидаларына |

нысан

**Өсімпұлдар мен айыппұлдар сомасын есептен шығару туралы есеп**

**«» \_\_\_\_\_\_\_\_\_\_ 20\_\_ жылдан «» \_\_\_\_\_\_\_\_\_\_ 20\_\_ жылға дейінгі кезең үшін  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(мемлекеттік кірістер органының атауы)**

теңге

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| № | Мемлекеттік кірістер органының коды | Салық төлеушінің жеке сәйкестендіру нөмірі (бизнес-сәйкестендіру нөмірі) | Салық төлеушінің атауы | Бюджеттік сыныптама коды | 2026 жылғы 1 қаңтардағы жағдай бойынша есепте тұрған берешек сомасы (берешек сомасын төлеу шартымен өсімпұл мен айыппұлды есептен шығару кезінде толтырылады) | Берешек сомасының толық өтелген күні (берешек сомасын төлеу шартымен өсімпұл мен айыппұлды есептен шығару кезінде толтырылады) | Өсімпұл сомасын есептен шығару туралы мәліметтер | | Айыппұл сомасын есептен шығару туралы мәліметтер | | Өтеу мерзімін өзгерту (кейінге қалдыру/бөліп төлеу) немесе оңалту |
| күні | сомасы | күні | сомасы |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  | Итого | Х | Х | Х |  | Х | Х |  | Х |  | Х |

Мемлекеттік кірістер органының басшысы

(басшының орынбасары) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(тегі, аты, әкесінің аты (жеке басын куәландыратын құжатта көрсетілген болса), қолы)

**Согласовано**

13.01.2026 12:12 Арын Кайсар Бакытулы

13.01.2026 12:38 Ескалиева Арайлым Канатовна

